**Sveikatos priežiūros ištekliai**

**Sveikatos priežiūros įstaigos**

2013 m. Kėdainių rajone užregistruotos 25 privačios asmens sveikatos priežiūros įstaigos (tai dvejomis privačiomis įstaigomis mažiau nei 2012 m.). Privačių odontologinės priežiūros įstaigų šiame rajone sumažėjo iki 16 įstaigų (2012 m. buvo 17). Ambulatorinių sveikatos priežiūros įstaigų skaičius Lietuvos Respublikos sveikatos apsaugos ministerijos sistemoje nuo 2000 m. išlieka pastovus - 11 įstaigų. Rajone yra viena regioninė ligoninė.

**Sveikatos priežiūros personalas**

Praktikuojančių gydytojų skaičius Kėdainių rajone nuo 2007 m. nežymiai svyravo. Kėdainių rajone 2013 m. praktikuojančių gydytojų skaičius padidėjo lyginant su 2012 m. (2012 m. – 22,1, 2013 m. – 23,2 gydytojų 10 000 gyventojų). Kauno apskrityje vis dar išlieka didžiausias skaičius praktikuojančių gydytojų lyginant su Lietuvos rodikliu (1 pav.).



***1 pav. Praktikuojančių gydytojų skaičius Lietuvoje, Kauno apskrityje ir Kėdainių rajone 2007 – 2013 m. 10 000 gyv.***

*Šaltinis: Statistikos Departamentas prie LRV*

Kauno apskrityje odontologų 10 000 gyv. buvo daugiau lyginant su Lietuva rodikliu (2 pav.). Kėdainių rajone odontologų skaičius didėjo ir 2010 m. buvo 6,8 odontologo 10 000 gyventojų. 2012 m. odontologų skaičius 10 000 gyventojų buvo didžiausias 2007 - 2013 m. laikotarpyje. 2013 m. šis rodiklis sumažėjo 1,2 odontologo 10 000 gyventojų lyginant su 2012 m.



***2 pav. Odontologų skaičius Lietuvoje, Kauno apskrityje ir Kėdainių rajone 2007 – 2013 m.***

*Šaltinis: Statistikos Departamentas prie LRV*

Kėdainių rajone slaugytojų skaičius turi tendenciją didėti. Kėdainių rajone 2013 m. slaugytojų skaičius nežymiai didėjo lyginant su 2012 m., kai tuo tarpu Lietuvoje ir Kauno apskrityje šis rodiklis sumažėjo (3 pav.).



***3 pav. Slaugytojų skaičius Lietuvoje, Kauno apskrityje ir Kėdainių rajone 2007 – 2013 m.***

*Šaltinis: Statistikos Departamentas prie LRV*

Kėdainių rajone nuo 2011 m. specialistų su aukštuoju ar aukštesniuoju medicinos išsilavinimu turi tendenciją didėti 2013 m. rajone buvo 90 specialistų, turinčių aukštąjį ar aukštesnįjį medicininį išsilavinimą, 10 000 gyventojų.

Kėdainių rajone gydytojų skaičius pagal specialybes beveik nekito (1 lentelė). Padaugėjo chirurgų ir akušerių – ginekologų.

**1 lentelė**

**Sveikatos priežiūros specialistų skaičius pagal specialybes Kėdainių rajone**

**2009 – 2013 m. pabaigoje**

|  |  |  |  |  |  |
| --- | --- | --- | --- | --- | --- |
| Gydytojai pagal specialybes | 2009 | 2010 | 2011 | 2012 | 2013 |
| Bendrosios praktikos (šeimos) | 33 | 33 | 37 | 36 | 36 |
| Vidaus ligų | 34 | 26 | 27 | 28 | 28 |
| Vaikų ligų specialistai | 19 | 15 | 15 | 14 | 14 |
| Chirurgai | 7 | 7 | 8 | 8 | 9 |
| Akušeriai - ginekologai | 9 | 9 | 8 | 7 | 8 |
| Oftalmologai | 3 | 3 | 4 | 5 | 5 |
| Otorinolaringologai | 3 | 3 | 3 | 3 | 3 |
| Psichiatrai | 4 | 4 | 4 | 4 | 4 |

*Šaltinis: Statistikos Departamentas prie LRV*

**Ambulatorinių asmens sveikatos priežiūros įstaigų veikla**

Kėdainių rajone 2013 m. apsilankymų pas gydytojus skaičius sumažėjo 8518 atvejų lyginant su 2012 m. (4 pav.).



***4 pav. Apsilankymų pas gydytojus skaičius Kėdainių rajone 2007 – 2013 m.***

*Šaltinis: Privalomojo sveikatos draudimo fondo informacinės sistemos (SVEIDROS) duomenys*

2013 m. Kėdainių rajone vienam gyventojui teko 8,44 apsilankymų per metus.Lietuvoje ir Kauno apskrityje šis rodiklis buvo mažesnis lyginant su Kėdainių rajonu (Lietuvoje – 7,61, Kauno apskrityje – 7,97 apsilankymai vienam gyventojui per metus).

Kėdainių rajone gydytojų apsilankymų namuose rodiklis sumažėjo (2010 m. sudarė 2,2 proc., 2011 m. – 1,8 proc., 2012 m. – irgi 1,8 proc., 2013 m. – 1,6 proc. visų apsilankymų).

2013 m. Kėdainių rajone sumažėjo apsilankymų skaičius pas pirmines paslaugas teikiančius gydytojus ir padidėjo apsilankymų skaičius pas antrinio ar tretinio lygio specialistus lyginant su 2012 m. (5 pav.).



***5 pav. Apsilankymų pas gydytojus skaičius pagal įstaigų išdėstymą Kėdainių rajone***

***2007 – 2013 m. (tūkst.)***

*Šaltinis: Metinių statistinių ataskaitų ir SVEIDROS duomenys*

Higienos instituto Sveikatos informacijos centro duomenimis, Lietuvoje bendras lovų skaičius ligoninėse buvo 26 604 (tai 475 lova mažiau nei 2012 m.). 2010 - 2012 m. bendras lovų skaičius Kėdainių rajono ligoninėje buvo – 258 lovos ir 187 lovos (be slaugos lovų). 2013 m. bendras lovų skaičius padidėjo iki 272 lovų, o lovų skaičius (be slaugos lovų) liko nepakitęs – 187 (6 pav.).



**6 pav. Bendras lovų skaičius ir lovų skaičius (be slaugos lovų) Kėdainių rajono ligoninėje**

**2007 – 2013 m.**

*Šaltinis: Higienos instituto Sveikatos informacijos centro duomenys*

**Greitoji medicinos pagalba**

2013 m., kaip ir visais ankstesniais metais, Kėdainių rajone greitosios medicinos pagalbos (GMP) suteiktų paslaugų apimtis buvo didesnė už Lietuvos ir Kauno apskrities GMP rodiklius. 2013 m. Kėdainių GMP vyko į 14 317 iškvietimus, t.y. 964 kartus daugiau nei 2012 m.(7 pav.).



***7 pav. Greitosios medicinos pagalbos apimtys Lietuvoje, Kauno apskrityje ir Kėdainių rajone 2007 – 2013 m. (1000 gyv.)***

*Šaltinis: Higienos instituto Sveikatos informacijos centro duomenys*

Greitosios medicinos pagalbos suteiktų paslaugų struktūra nesikeitė. Kėdainių rajone 2013 m. daugiausia buvo kreiptasi dėl ūmių susirgimų ir būklių bei dėl nelaimingų atsitikimų (8 pav.).



***8 pav. Greitosios medicinos pagalbos struktūra Lietuvoje, Kauno apskrityje ir Kėdainių rajone 2007 – 2013 m. (proc.)***

*Šaltinis: Higienos instituto Sveikatos informacijos centro duomenys*